กลับมา Central Westgate อีกละ เพราะร้านอาหารที่นี่เยอะดี แถมตั้งใจมาดูหนังที่ Westgate Cineplex เพราะติดใจ popcorn ของโรงหนังที่นี่ด้วย ปกติเราจะชอบ Popcorn หวานของเครือ Major มากกว่า SF อยู่แล้ว แต่เราว่าถึงจะเครือ Major เหมือนกัน แต่รสชาติของโรงหนังแต่ละที่ก็ไม่เหมือนกันก่อนหน้านี้เรายกให้ที่ Esplanade รัชดาอร่อยสุด พอๆกับ Paragon  แต่ตอนนี้ขอยกให้ที่ Westgate Cineplex นี่ล่ะ แต่อันนี้เราเน้น popcorn รสหวานนะ ^^

กลับมาเรื่องร้าน Katsuya ต่อ คือวันนี้ตั้งใจมาทานร้านนี้เลย เพราะอยากกินของทอด แล้วเราก็ไม่ได้ทานร้านนี้สักที พอจะมากินทีไรก็เสร็จร้านอื่นกลางทางตลอด วันนี้เลยต้องตั้งใจมาร้านนี้ จะได้ไม่ไขว้เขวอีก 

ทางร้านมีเมนูโปรโมชั่นออกมาเรื่อยๆ เมนูน่าทานไปหมด คือของทอดอ่ะนะ มันก็น่ากินหมดน่ะล่ะ 555 สุดท้ายก็สั่งไปตามนี้

1. Katsu Party A (229) - จานนี้จะมีกุ้งทอด 2 ชิ้น, หมูสันในทอด 1 ชิ้น, หมูบดทอด 1 ชิ้น มาพร้อมกะหล่ำปลีฝอย จานนี้สั่งมาเป็นจานเดี่ยว ของทอดทุกอย่างทอดมาได้ดีเลย

2. ข้าวราดแกงกะหรี่ไก่ทอด (179) - อยากลองแกงกะหรี่ดูบ้างเลยสั่งจานนี้ รสชาติแกงกะหรี่กลางๆ ไม่ค่อยเข้มข้น ไม่เผ็ด ส่วนไก่ทอดมาได้ดีอร่อยเลยล่ะ 

3. ข้าวหน้าคัตสึด้ง (169) - ชามนี้รสชาติออกหวานๆหน่อยตามปกติของเมนูนี้ อร่อยดี 

4. ชาเขียวเย็นรีฟิล (30 / แก้ว) - ชาเขียวร้านนี้หอมดี ออกเข้มข้นนิดๆ สไตล์ญี่ปุ่นจริงๆ 

วันที่ไปทางผจก.ร้านดูแลดีมาก ราคาอาหารวันนี้ net แล้วไม่มี ++ แถมจ่ายด้วย Citibank ได้ลดไปอีก 10% มื้อนี้จ่ายไป 573 บาทเท่านั้นเอง อิ่มพุงกางเลย 

รสชาติของทอด เราว่าอร่อยแต่ยังไม่เท่า Maisen / Saboten โดยรวมให้ราวๆ 3.7 แต่ถ้าเอาราคาเข้ามาเปรียบเทียบแล้ว เราว่าร้านนี้เป็นร้านที่มาทานได้บ่อยๆเลยล่ะ เพราะงั้นภาพรวมขอให้ 4 ดาวไปโลด 

ปิดท้ายแถมรูป Popcorn ของ Westgate Cineplex ไว้หน่อย พอดีช่วงที่ไปมี Popcorn ชาเขียวด้วย เลยให้เค้าใส่มาให้ชิมนิดนึงอร่อยดีแฮะ ^^